Δ Ε Λ Τ Ι Ο Τ Υ Π Ο Υ

ΘΕΜΑ : ‘’ Άμεση επέμβαση της δομής πολιτικής προστασίας του Δήμου Κω στην κατάσβεση της πυρκαγιάς στο Πυλί.’’

Καθοριστικής σημασίας ήταν η παρέμβαση της δομής πολιτικής προστασίας του Δήμου Κω στον έλεγχο και στην κατάσβεση της χθεσινής πυρκαγιάς.

Άμεσα μετέβησαν στο συγκεκριμένο σημείο οι εθελοντές της δομής πολιτικής προστασίας και τα μηχανήματα του Δήμου, θέτοντας υπό έλεγχο τη φωτιά, η οποία τελικά κατασβέστηκε σε πολύ σύντομο χρόνο με τη συνδρομή της Πυροσβεστικής Υπηρεσίας.

Ο Δημοτικός Σύμβουλος, εντεταλμένος για τα ζητήματα της πολιτικής προστασίας κ.Σεβαστιανός Μαραγκός, έκανε την ακόλουθη δήλωση:

‘’ Αποδεικνύεται στην πράξη ότι η δομή πολιτικής προστασίας που δημιουργήσαμε όλοι μαζί, είναι ετοιμοπόλεμη και άρτια προετοιμασμένη.

Κινείται με αμεσότητα και αποτελεσματικότητα, όπως συνέβη χθες στην πυρκαγιά στο Πυλί

‘Ολοι πλέον αντιλαμβάνονται πόσο σημαντική είναι η δημιουργία και η λειτουργία της δομής πολιτικής προστασίας του Δήμου Κω’’.